BODOLAND रादाब: मुसलपुर, 22 जुन: बिटिआर ओन्सोलनि गेजेरावनो देरसिन ना फिसिग्रा फुख्रि जागोन अदालगुरि जिल्लानि सिंयाव थानाय भेरगाव जामुगुरियाव बे बाथ्राखौ बुंथियो बिटिआरनि ना फिसिग्रा बिफान आरो जिब-जुनार अनसाइ बिफाननि मावफुं सोद्रोमा राकेश ब्रह्मया । बुहुमनि गेजेरावनो मोनसे समायना जायगा आरो ना फिसिग्रा फुख्रि खालामनो थाखाय गाहाइ मावफुंगिरि प्रमद बर’नि दैदेननाय सोरखारा बेखौ आबुंङै मावफुंनो थाखाय बिटिआरनि सेक्रेटारी आरो ना फिसिग्रा बिफाननि गासैबो सामलायगिरिफोरजों लोगोसेनो बिटिआरनि मावफुं सोद्रोमा बिथांमोनजों सावरायनाय जाखाबाय आरो खुंथाइ गोहोयाव थानाय सोरखारा बेखौ मावफुंनो थि खालामनाय जाबाय । मख’नो नांगोनदि थांनाय 1987 माइथायावनो एजिपि सोरखारा 20 कौटिनि बारा बिल खालामनानै बे ना फिसिग्रा फुख्रिखौ मावफुंनो बिबान लादोंमोन नाथाय जेबो खामानिखौनो मावफुंनाय जायाखै जायनि थाखाय बे फुख्रिखौ मावफुंनो बिटिआर सोरखारा फिन गोदानै बिथांखि लाबाय होनना मावफुं सोद्रोमा राकेश ब्रह्मया बुंथियो ।